Taksombud kry groen lig vir SAID-ondersoek | Netwerk24
Deur JJ van Wyk 20 Maart 2017 18:19
Mcebisi Jonas, adjunkminister van finansies.
Mcebisi Jonas, adjunkminister van finansies, het die belastingombud die groen lig gegee om ondersoek in te stel na klagtes oor vertragings met belastingterugbetalings deur die Suid-Afrikaanse Inkomstediens (SAID).
Die SAID het Maandag in 'n verklaring sy strenger toepassing en veral moontlike vertragings in BTW-terugbetalings voor die deur gelê van strenger reëls om toenemende bedrog te bekamp.
In dieselfde verklaring bevestig hy die minister het die jawoord oor die ondersoek gespreek en "plaas dit op rekord dat hy sy volle steun aan die ombudsman se ondersoek sal gee".
"In ag genome onlangse vertellings oor die kwessie van terugbetalings is ons vol vertroue dat die uitslag van so 'n ondersoek die vereiste vertroue in die SAID se stelsels sal verskaf.
"Dit is in belang van die SAID en die publiek dat daar afsluitings en finaliteit oor die kwessie bereik word."
Baie van die publiek se klagtes hou volgens die SAID verband met BTW-terugbetalings.
"Dit moet uitgelig word dat daar 'n verpligting rus op die SAID om diens te lewer en om te voldoen aan wetgewing – wat insluit dat alle foutiewe aktiwiteite, waaronder bedrog, reg bestuur word."
Die SAID moes onlangs weens 'n toename in bedrog reageer deur sy risikoreëls te verskerp. Desondanks het die SAID net 11% van sulke gevalle vir 'n indringende oudit verwys.